‏תאריך: \_\_\_\_\_\_\_\_\_\_\_\_\_\_

**לכל המעוניין;**

**הנדון: בקשה לקבלת הצעות מחיר** **ליעוץ מערכות מידע וממונה אבטחת מידע והגנת הנתונים (פרטיות) עבור המועצה המקומית נחף**

**שלום רב,**

המועצה המקומית נחף מעוניינת להתקשר עם נותן שירות למתן שירותי ייעוץ מערכות מידע וממונה אבטחת מידע והגנת הנתונים (פרטיות).

**תנאי סף למתן הצעות:**

1. בעל תעודת טכנאי או הנדסאי או תואר אקדמי מוכר בתחום.
2. תעודה בתחום מערכות המידע CIO
3. תעודה בתחום אבטחת המידע והגנת הפרטיות (נתונים) CISO \ DPO
4. ניסיון מקצועי: ניסיון מקצועי של שנה לפחות כמנהל או כסגן מנהל מערכות מידע, או מנהל אבטחת מידע בחברה בעלת 20 עובדים ומעלה.

**תעודה בתחום התקשורת - יתרון**

**תחומי האחריות:**

1. תכנון מדיניות אבטחת המידע ובקרה על יישומה.
2. תכנון וביצוע סקרי אבטחת מידע.
3. ניהול הרשאות ודרכי הגישה למשתמשים.
4. תכנון ויישום תוכנית התאוששות – DRP .
5. ניהול ההגנה על מערכות המידע והתקשרות.

**פירוט הביצוע והמשימות העיקריות, הנגזרים מתחומי האחריות:**

1. **תכנון מדיניות אבטחת המידע ובקרה על יישומה:**
2. שמירה ואבטחת המידע ברשות תוך דגש על אבטחת מידע רגיש ו/או מסווג והיבטים נוספים בהתאם להוראות הדין הקיים.
3. הגדרה ואשרור מדיניות אבטחת המידע ברשות בשיתוף בעלי מקצוע ו/או מנהל מערכות המידע והנהלת הרשות.
4. יצירה ותחזוקה של רשימת מאגרי המידע העיקריים של כלל מערכות המידע והתקשורת בהתאם לדרישות החוק.
5. סיווג נכסי המידע לפי רמת רגישותם והגדרת בקרות אבטחת המידע הנדרשות להם.
6. הערכת סיכוני אבטחת מידע במערכות המידע והתקשורת.
7. עדכון פרטי הערכת הסיכונים עם שינויים משמעותיים בתהליכים במערכות המידע או באיומי אבטחת מידע.
8. רישום מאגרי מידע ועמידה בדרישות החוק בנושא אבטחת מידע והגנת הפרטיות.
9. הגדרת דרישות אבטחת המידע וההכרחיות ליישום בתהליך העברת המידע ברשות ואל מחוץ לרשות המקומית.
10. הגדרת אירועי אבטחת המידע וצורת התגובה לאירועים אלה.
11. הנחיית הנהלת הרשות המקומית בהפניית משאבים נאותים להטמעת אמצעי אבטחת מידע ולמיקוד בסקרי סיכוני אבטחת המידע במערכות המידע והתקשורת.
12. הדרכת משתמשים בנושא אבטחת מידע.
13. בקרה על יישום נוהלי אבטחת המידע ברשות.
14. אחריות להחתמת העובדים והעובדים החדשים ברשות המקומית בהתייחסות לאחריות העובד בכל הנוגע להיבטי אבטחת מידע, וילווה בהצהרת סודיות.
15. כתיבת נהלים לכל תהליך המטפל בניהול, הכנסה, תפעול, תחזוקה, והוצאה של מידע ברשות המקומית בהתאם למדיניות וצרכי אבטחת המידע ברשות המקומית ויאשרם עם כתיבתם ו/או שינויים ויפעל להטמעתם.
16. **תכנון וביצוע סקרי אבטחת מידע:**
17. ייזום סקרי אבטחת מידע של מערך מערכות המידע והתקשורת ברשות המקומית, עריכת סקרי אבטחת מידע לפני הטמעת שינויים משמעותיים או כאשר חלו שינויים במערכות המידע והתקשורת ברשות המקומית.
18. בחינת יעילות אמצעי ההגנה שיושמו ברשות המקומית ורמת הגדרות אבטחת המידע במערכות המידע והתקשורת.
19. ייזום מבחני חדירה (Penetration Tests) במערכות המידע והתקשורת להדמיית ניסיונות פריצה ע"י פורצים מתוך ומחוץ לרשות המקומית.
20. הגדרת בקרות פיזיות, בהתאם להערכת הסיכונים, לאבטחת המידע. בקרות אלה יכללו נושאים כגון בקרת גישה, הגנה פיזית של נכסים וכיו"ב.
21. ווידוא כי סקרי אבטחת המידע ומבחני החדירה נערכים ע"י גורם מקצועי, עצמאי, בלתי תלוי וחיצוני לרשות המקומית.
22. **ניהול ההרשאות ודרכי הגישה למשתמשים:**
23. חלוקת סביבת העבודה למעגלי אבטחה/אזורים מאובטחים לפי רמות רגישות.
24. יישום מנגנונים לניהול בקרות גישה במערכות מידע והתקשורת ברשות המקומית תוך מידור מתאים של הרשאות בין הרשות לגורמים חיצוניים.
25. קביעת אמצעי זיהוי למערכות ושירותים לצורך זיהוי המשתמש תוך הקפדה על מניעת אפשרות העתקה או שחזור פריטי המידע של הרשות המקומית.
26. הגדרת מדיניות סיסמאות ותהליכי גישה למערכות מידע והתקשורת ברשות המקומית.
27. **תכנון ויישום תכנית התאוששות - DRP :**
28. פיתוח תוכנית התאוששות של מערכות המידע והתקשורת ממצבי חירום ומצבי משבר ברשות המקומית (Disaster Recovery Plan - DRP).
29. סיוע בקביעת תהליכים קריטיים שיש להפעיל במצבי משבר וחירום ברשות המקומית, בהתייחס למכלול היחידות של הרשות המקומית ובהתאם לצרכי הרשות.
30. הקמת אתר חירום לצורך הפעלת מערך מערכות המידע והתקשורת ולגיבוי מערך הנתונים, החומרה וכיו"ב להפעלתו מרגע התרחשות האסון, משבר או מצב חירום.
31. **ניהול ההגנה על מערכות המידע והתקשורת:**
32. התקנת אמצעים המצמצמים את החשיפה לניסיונות פגיעה, כולל איתור, זיהוי ומניעה.
33. הגדרת דרישות הגיבוי למערכות המידע והתקשורת ברשות המקומית בהתאם לצרכים השונים של הרשות המקומית.
34. בקרת איכות הגיבויים ואופן אבטחתם.
35. מתן אישור להעברת מידע בטרם העברת המידע לגוף ציבורי.
36. **בדיקה והמלצות למערך התקשורת והדיגיטציה ברשות:**
37. בדיקה מקיפה לכל מערך התקשורת הקיים ברשות המקומית ומוסדותיה – טלפוניה, סלולר, ועוד..
38. הכנת תכנית בשיתוף מנהל הרכש ובעלי תפקידים במועצה לשיפור וייעול.
39. הכנת תכנית לחסכון בעלויות לכלל מוסדות המועצה.
40. עזרה בהכנת תכנית לשיפור ושדרוג המוקד העירוני בשגרה ובחירום.
41. ייעוץ למחלקת הרכש בעניין רכש וניהול התקשרויות עם ספקים וחברות בתחום התקשורת, מערכות מידע והטכנולוגיה לרבות פיקוח ובקרה

**מאפייני העשייה הייחודיים בתפקיד:**

1. עבודה מול גורמים רבים ברשות ומחוצה לה.
2. ריבוי משימות.
3. שירותיות.
4. חשיפה למידע רגיש.

**מסמכים שיש לצרף להצעה**

**דרישות**

1. **קורות חיים**
2. **תעודות – המעידות על הכשרה מתאימה**

א. תעודה בתחום מערכות המידע CIO

ב. תעודה בתחום אבטחת המידע והגנת הפרטיות (נתונים) CISO \ DPO

ג. תעודה בתחום התקשורת - יתרון

1. **המלצות** – המלצות מלפחות שתי רשויות \ גופים ציבוריים \ ארגונים.

**המועצה רשאית אבל לא חייבת לזמן את המציעים או חלק מהם להופיע בפני וועדה מקצועית בטרם הכרזה על זכיין.**

**את ההצעה יש להגיש עד יום 29/05/2025 עד השעה: \_\_\_14:00\_\_\_\_ במעטפה סגורה לידי המזכירות בלשכת ראש המועצה.**

**הצעה שתשלח לאחר המועד לעיל לא תובא לדיון. לא תתקבל הצעה כלשהי בדוא"ל .**

**בכבוד רב,**

**ג'מאל פטום**

**מנכ"ל/מזכיר המועצה**

**הצעת מחיר המציע**

**שם המציע: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**כתובת מלאה למשלוח דואר: יישוב: \_\_\_\_\_\_\_\_\_\_\_\_ רחוב: \_\_\_\_\_\_\_\_\_\_\_ מס' בית: \_\_\_\_\_\_\_\_**

**ת.ד. \_\_\_\_\_\_\_ מיקוד: \_\_\_\_\_\_\_\_\_\_**

**טלפונים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ נייד" \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**דוא"ל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ההצעה:**

|  |  |  |
| --- | --- | --- |
| **מס' סד'** | **תיאור** | **עלות חודשית לא כולל מע"מ** |
| 1 | **ייעוץ מערכות מידע וכן ממונה אבטחת מידע והגנת הנתונים ( פרטיות )** | **7,000 ₪** |
|  | **הנחה מוצעת באחוזים**  **הנחה במלים: (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** | \_\_\_\_\_\_\_\_\_% |
|  | מע"מ 18% כחוק | \_\_\_\_\_\_\_\_ ₪ |
|  | **סה"כ כולל מע"מ ולאחר הנחה** | \_\_\_\_\_\_\_\_\_ ₪ |

**תאריך: \_\_\_\_\_\_\_\_\_\_\_\_\_\_\_\_ חתימה : \_\_\_\_\_\_\_\_\_\_\_\_\_\_\_\_\_\_ חותמת: \_\_\_\_\_\_\_\_\_**

# הסכם למתן שירותים

שנערך ונחתם ב- נחף ביום \_\_\_\_\_\_\_ לחודש \_\_\_\_\_ שנת \_\_\_\_\_

בין:

המועצה המקומית נחף, מס' ישות 500205224

סמל רשות 0522; ת.ד. 693, נחף, 2013700

טל: 04/9987140; פקס: 04/9985693

דוא"ל: [moked@nahef.muni.il](mailto:moked@nahef.muni.il)

(להלן: "**המועצה**")

**מצד אחד**

לבין:

\_\_\_\_\_\_\_\_\_\_\_\_\_\_\_ , ח.פ.....................

מ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טל: \_\_\_\_\_\_\_\_\_\_\_ פקס: \_\_\_\_\_\_\_\_\_\_

ע"י מורשי החתימה מטעמה:

1. שם: \_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_
2. שם: \_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_

(להלן: "**נותן השירותים**")

**מצד שני**

והואיל והמועצה המקומית נחף פרסמה קבלת הצעות ממציעים רלוונטיים ובעלי הכשרה וניסיון לשם ביצוע **ייעוץ מערכות מידע וממונה אבטחת מידע והגנת הנתונים (פרטיות) עבור המועצה המקומית נחף** (להלן: "**ההליך התחרותי**");

והואיל ונותן השירותים השתתף בהליך התחרותי והציע למועצה את כל השירותים הדרושים והמפורטים בהסכם זה ובהוראות ההליך התחרותי, והמועצה קבעה כי הצעתו של נותן השירותים הינה ההצעה הזוכה בהליך התחרותי וזאת בהתאם להחלטת ועדת הרכש/השלושה של המועצה מיום \_\_\_\_\_\_\_\_\_;

והואיל ונותן השירותים מצהיר כי הנו בעל הידע המקצועי, האמצעים הכספיים, הטכניים והארגונים והמומחיות למתן השירותים מושא הסכם זה;

והואיל וברצון המועצה לקבל את השירותים מאת נותן השירותים ונותן השירותים מעוניין ליתן את השירות בהתאם לאמור בהסכם זה;

הואיל והצדדים מסכימים כי התקשרות זו תהיה על בסיס קבלני (מיקור חוץ) ולא תיצור יחסי עובד מעביד בין המועצה לבין נותן השירותים, וזאת בהתחשב בתנאי ההתקשרות שאינם עומדים בתנאי קבלת עובד במועצה ואינם הולמים התקשרות במסגרת יחסי עובד מעביד במועצה;

והואיל וקיים כיסוי תקציבי להוצאה הכרוכה בביצוע חוזה זה בתקציב הרגיל המאושר בסעיף מספר .................... או בתב"ר מס' ........ שאושר במליאת המועצה ביום.............. ועל ידי משרד הפנים ביום .............................;

והואיל וברצון הצדדים לקבוע ולהסדיר את זכויותיהם והתחייבויותיהם בכל הנוגע למתן השירותים נשוא הסכם זה;

אי לכך הוסכם, הוצהר והותנה בין הצדדים כדלקמן:

1. **מבוא ונספחי ההסכם**
   1. המבוא להסכם זה מהווה חלק בלתי נפרד מן ההסכם ויש לקראם כאחד.
   2. תנאי ההליך התחרותי, מסמכיו ונספחיו מהווים חלק בלתי נפרד מהסכם זה.
   3. הנספחים המצורפים להסכם מהווים חלק בלתי נפרד הימנו ואלה הם:

נספח א' – דרישות ביטוח.

נספח ב' – ערבות ביצוע.

1. **הגדרות**
   1. בהסכם זה יוקנו למונחים הבאים משמעויות, כדלקמן:

"**המנהל**" – מנכ"ל/מזכיר המועצה או מי מטעמו שהוסמך על ידו לעניין חוזה זה, כולו או מקצתו;

"**גזבר המועצה**" – גזבר המועצה או מי מטעמו שהוסמך על ידו לעניין חוזה זה, כולו או מקצתו;

"**השירותים**" – ביצוע השירותים המפורטים בהסכם זה או בנספחיו;

"**התמורה**" – התמורה לה יהא זכאי נותן השירותים בגין אספקת השירותים;

"**מחלקה**" – אגף מאגפי המועצה, או מחלקה במועצה, כפי שייקבע ע"י המנהל;

"**ערבות ביצוע**" – ערבות בהתאם לנוסח המצורף להסכם, אשר סופקה על ידי נותן השירותים לשם הבטחת ביצוע מלוא התחייבויות נותן השירותים לפי הסכם זה;

1. **מהות ההסכם**
   1. נותן השירותים יתן למועצה שירותי **יעוץ מערכות מידע וממונה אבטחת מידע והגנת הנתונים (פרטיות) עבור המועצה המקומית.**
   2. נותן השירותים מצהיר, כי הוא ו/או מי מטעמו בעלי היכולת המקצועית ליתן את השירותים כאמור בהסכם זה למועצה באופן הטוב ביותר.
   3. נותן השירותים מצהיר, כי הוא ו/או מי מטעמו אינם בעלי ניגוד עניינים ו/או בעלי טובת הנאה כלשהי ביחס לגורם כלשהו, הקשור לפרויקט לרבות לכל גורם במועצה מקומית נחף.
   4. נותן השירותים מצהיר, כי אין לו מניעה בדין להתקשר ולספק את השירותים למועצה.
2. **עבודות נותן השירותים**
   1. על נותן השירותים להעניק ולספק למועצה את כל השירותים שבתחום מומחיותו הדרושים לה לטובת קידום ענייניה כפי שתקבע, בין אם במישרין ובין אם בעקיפין ובכלל זאת את השירותים שלהלן והשירותים המפורטים בנספחים להסכם זה:
      1. תכנון מדיניות אבטחת המידע ובקרה על יישומה.
      2. תכנון וביצוע סקרי אבטחת מידע.
      3. ניהול הרשאות ודרכי הגישה למשתמשים.
      4. תכנון ויישום תוכנית התאוששות – DRP
      5. ניהול ההגנה על מערכות המידע והתקשרות
      6. **בדיקה והמלצות למערך התקשורת והדיגיטציה ברשות**.
      7. כל מטלה ו/או פעולה נוספת ו/או נלווית, הנדרשת לשם השגת היעדים וביצוע המשימות לטובת קידום ענייני המועצה, כפי שתקבע, בהתאם ללוח הזמנים שייקבע ע"י המועצה.
   2. עבודות נותן השירותים תיעשה בהתאם להנחיות המנהל.
   3. מוסכם ומובהר בזאת, כי אין בפירוט השירותים, כדי למצות את חובותיו של נותן השירותים לעניין הסכם זה, והוא יהא חייב לבצע כל מטלה ודרישה נוספת שאינה במסגרת הפירוט הנ"ל, בכל שלב משלבי עבודתו, עפ"י דרישת המנהל, לרבות שינויים, תוספות והבהרות ביחס לעבודת נותן השירותים, ובלבד שתהא המטלה הנדרשת בתחום עבודת נותן השירותים, הנלווית אליה ובקשר אליה.
   4. מאידך, מוסכם בזאת כי אין כל חובה על המועצה לכלול בעבודת נותן השירותים את כל המפורט לעיל. המועצה תהא זכאית לדרוש מנותן השירותים לבצע את עבודתו במתכונת חלקית הכוללת רק חלק מהמטלות המפורטת לעיל.
   5. המועצה אינה חייבת להוציא לפועל את התוכנית ו/או הפעולות שהכין נותן השירותים – ככתבן וכלשונן או בכלל, ומכל מקום תהא למעוצה הזכות ליזום שינויים בתוכניות ו/או בפעולות שהכין נותן השירותים.
   6. על נותן השירותים ליתן את השירות תוך תיאום עם המנהל וכל הגורמים הרלבנטיים במועצה ובאזורים ובאתרים הרלוונטיים לפרויקט.
   7. נותן השירותים מצהיר ומסכים, כי אין המועצה מתחייבת כלפיו להיקף עבודה כלשהו. ההחלטה אם לקבל את השירותים כולם או חלקם הינה בשיקול דעתה הבלעדי של המועצה, ולנותן השירותים לא תהיינה כל טענות ו/או ציפיות ו/או דרישות ו/או תביעות כספיות ו/או אחרות, בשל החלטת המועצה על ביצוע ו/או אי ביצוע של חלק מהשירותים.
3. **תחילת ביצוע והיקף העסקה**
   1. נותן השירותים יחל בביצוע ומתן השירותים עם חתימת הסכם זה ויבצעם ברציפות ובקצב הדרוש עד לסיומם ולטובת קידום וסיום העבודה נשוא ההסכם.
   2. מובהר בזאת, למען הסר ספק, כי לנותן השירותים לא מוקנית מכוח הסכם זה כל בלעדיות ביחס לתחום מומחיותו, והמועצה תהא רשאית להעסיק, במקביל להעסקת נותן השירותים, על פי שיקול דעתה הבלעדי, יועצים נוספים בתחום זה במהלך תקופת ההסכם ובכל עת.
4. **תקופת ההסכם**
   1. תקפות ההסכם הינה **24 חודשים**, החל מיום ......... ועד ....................
   2. ניתנת למועצה בלבד אפשרות להאריך הסכם זה למשך **12 חודשים**, וזאת בהודעה של **60 ימים** מראש לפני תום תקופת ההתקשרות.
5. **פיקוח, כפיפות ודיווח**
   1. נותן השירותים יהיה כפוף להוראות המנהל בכל הקשור לביצוע השירותים נשוא ההסכם. בכלל זה יהיה נותן השירותים חייב לתקן כל פגם וליקוי ולבצע כל שינוי ו/או הנחיה בנוגע לשירותים נשוא ההסכם, בהתאם לנדרש על ידי המנהל וללא כל תוספת תמורה.
   2. נותן השירותים ימסור למנהל דו"ח תקופת אחת לחודש ו/או עפ"י דרישת המנהל ובו יפרט אודות התקדמותו במתן השירותים נושא הסכם זה. בדו"ח יפרט נותן השירותים את סטאטוס ההתקדמות בביצוע הנדרש ממנו, וכן כל נתון ופרט אחר שיידרש ע"י המנהל. מבלי לגרוע מהאמור לעיל, ידווח נותן השירותים למנהל, בע"פ או בכתב, בכל עת שיידרש לכך, על כל פרט ביחס לכל נושא ועניין הנוגעים לעבודת נותן השירותים.
   3. מבלי לגרוע מכלליות האמור לעיל רשאי יהא המנהל לבקר בכל שעה במשרדי נותן השירותים כדי לעקוב אחרי ביצוע עבודת נותן השירותים ולקבל הסברים בגינה ובלבד שהדבר ייעשה בשעות סבירות.
   4. כמו כן, מתחייב נותן השירותים למסור למנהל כל מסמך ו/או מידע אחר שיידרש לו, עפ"י שיקול דעתו הבלעדי, באשר לאופן מתן השירותים וכיו"ב.
6. **גדר סמכויותיו של נותן השירותים**
   1. מובהר בזאת כי נותן השירותים אינו בבחינת סמכות מחליטה ופוסקת במועצה כלפי גורם כלשהו בקשר לעבודת נותן השירותים. נותן השירותים אינו רשאי להורות דבר באופן עצמאי ושלא על דעת המנהל או כל גורם אחר במועצה שהינו בעל סמכות בעניין הנדון.
   2. מבלי לגרוע מכלליות האמור לעיל, אין נותן השירותים רשאי לעשות כל שינוי ו/או פעולה אחרת שיביאו להגדלת הוצאותיה של המועצה, אלא באישורה מראש ובכתב של המעוצה החתום ע"י מורשי החתימה מטעמה.
   3. נותן השירותים מצהיר בזאת כי היה ופעל בניגוד לקבוע לעיל יהא אחראי אישית כלפי המועצה בגין כל הוצאה שתוציא מעבר למתוכנן עקב מחדליו ו/או פעולתו האסורה, ויחוייב לשפותה בגין כך עבור מלוא סכום ההוצאה הנוסף שהוציאה, וזאת מבלי לפגוע בכל סעד ותרופה שזכאית להם המועצה מכח כל דין או הסכם.
7. **התמורה**
   1. תמורת ביצוע ומתן השירותים על ידי נותן השירותים במלואם, לשביעות רצון המועצה ובהתאם להוראות הסכם זה, תשלם המועצה לנותן השירותים שכר טרחה גלובאלי וכולל בהתאם להצעתו, בסך של \_\_\_\_\_\_\_\_\_ ₪/לחודש (במילים: \_\_\_\_\_\_\_\_\_\_\_\_\_\_\_\_ שקלים חדשים לחודש) (להלן: **"שכר הטרחה").**
   2. לסכום שכר הטרחה האמור לעיל יתווסף מע"מ כשיעורו על פי הדין.
   3. מובהר ומוסכם בזאת כי תנודות במדדים מכל סוג שהוא, בריבית, בשכר עבודה, במיסים, בארנונות ובתשלומים אשר על נותן השירותים לשלם עפ"י כל דין או הסכם, לא ישנו את גובה שכר הטרחה לו זכאי נותן השירותים עפ"י ההסכם אלא אם נאמר במפורש אחרת בהסכם.
   4. מובהר בזאת, למען הסר ספק, כי בגין כל שירות שיינתן ע"י נותן השירותים שלא במסגרת השירותים המוזמנים בהסכם זה וכי אם יבצע נותן השירותים עבודות מבלי שנדרש לכך במפורש ובכתב ע"י המנהל ובאישור מורשי החתימה של המועצה – לא יהא הוא זכאי לכל תמורה/שכר טרחה עבור עבודתו זו, והוא לא יהא רשאי לתבוע מהמועצה כל תשלום נוסף העולה על התמורה הנקובה לעיל.
   5. מובהר בזאת, כי התמורה כמפורט לעיל בסעיף זה, מהווה תמורה כוללת ומלאה בגין כל מרכיבי העבודה ולרבות כל פעולה ומטלה נלוות המתבצעת במסגרתה ע"י נותן השירותים מכוח ההסכם, לרבות ביצוע של רה תכנון בכל היקף, וכי אין נותן השירותים זכאי לכל תמורה ו/או תשלום נוסף שהוא בגין שכר טרחה ו/או החזר הוצאות ו/או ריביות והפרשי הצמדה כלשהם, או בגין כל עילה אחרת.
   6. נותן השירותים מודע לכך, כי קבלת התשלום הינה כנגד דו"חות ביצוע ובכפוף לאישור תקציבי כדין.
   7. נותן השירותים ינפיק למועצה חשבונית מס בגין כל תקבול שיתקבל אצלו ממנה.
   8. כמו כן מודגש, כי לא תשולם כל תוספת בעבור היקף שירותים העולה על היקף השירותים המפורט בהסכם זה, אלא אם אישרה המועצה, במפורש ובכתב בתוספת להסכם זה ו/או בהסכם נוסף את הזמנתם של השירותים הנוספים בתמורה נוספת, והתוספת להסכם זה ו/או ההסכם הנוסף הוחתמו בחותמת המועצה ונחתמו ע"י כל מורשי החתימה של המועצה כדין.
   9. מובהר ומוסכם, כי נותן השירותים יהא זכאי לתמורה רק בסיומו המלא ולשביעות רצונה המלא של המועצה, וכי במידה וקידום ו/או ביצוע הפעולות הנדרשות ממנו ייפסק ו/או ייעצר ו/או יושהה מכל סיבה שהיא, יהא נותן השירותים זכאי לתמורה היחסית המגיעה לו עד לשלב בו נעצר הביצוע ובאופן יחסי להיקף העבודה שבוצע באותו השלב בלבד.
8. **אופן תשלום התמורה**
   1. עם התגבשות זכותו של נותן השירותים לקבל חלק משכר הטרחה הנקוב לעיל על פי השלבים והפירוט הקבועים בהסכם, יגיש נותן השירותים חשבון למועצה בגין אותו שלב, בצירוף המסמכים כדלקמן:
9. פירוט העבודות והמטלות שבוצעו על ידו ביחס לשלב העבודה הרלבנטי.
10. אישור המנהל על השלמת אותו חלק בשירות, כמפורט לעיל. מובהר, כי רק סיום מלא וסופי של ביצוע אותו שלב יזכה את נותן השירותים בשכ"ט הנקוב לאותו שלב, כאשר השלמה חלקית לא תזכה את נותן השירותים בשכ"ט כאמור.
    1. מובהר בזאת כי העברת התשלום מותנית בקבלת חשבונית מטעם נותן השירותים וחשבונית זיכוי (אם נחוץ) בגובה ההפרש בין החשבון שהוגש על ידי נותן השירותים לבין הסכום שאושר על ידי גזבר המועצה.
    2. במידה וחל פיגור בהמצאת החשבוניות האמורות, יימנה פרק הזמן האמור לתשלום ממועד קבלת החשבונית וחשבונית הזיכוי אצל גזבר המועצה, וזאת מבלי שייחשב הדבר כהפרת ההסכם מצד המועצה.
    3. המנהל יבדוק את החשבון, יאשרו, כולו או מקצתו, או שלא יאשרו כלל, ויעבירו לגזבר המועצה, וזאת תוך 14 ימים ממועד המצאתו ע"י נותן השירותים, בצירוף צו התחלת עבודה ובצירוף חשבונית המס מטעם נותן השירותים על הסכום המאושר לתשלום.
    4. גזבר המועצה יבדוק את החשבון וישלם לנותן השירותים את הסכום המאושר על ידו לתשלום מתוך התמורה נשוא החשבון, 45 יום לאחר המועד בו התקבל אצלו החשבון ובכפוף להמצאת חשבונית מס וחשבונית זיכוי (אם נחוץ) מטעם נותן השירותים. מובהר בזאת כי המצאת החשבונית הינה תנאי לתשלום התמורה וכי 45 הימים לתשלום ימנו החל מיום המצאת חשבונית המס לגזבר המועצה.
    5. על אף האמור לעיל, איחור של עד 30 יום מהמועד הנקוב לתשלום לעיל, לא יחשב כהפרת ההסכם ולא יהא בו כדי להטיל על המועצה חובת שתלום פיצוי ו/או תשלומי פיגורים מכל סוג ומין שהוא.
    6. מוסכם כי תשלום התמורה כפוף לכך שנותן השירותים יספק למועצה את מלוא השירותים עפ"י הסכם זה. לפיכך, אם מסיבות התלויות נותן השירותים הוא יפסיק את מתן השירותים והמועצה תבטל את ההסכם בשל ההפסקה האמורה, לא יהיה נותן השירותים זכאי אלא לתמורה ביחסית בגין השירותים שסיפק עד למועד ההפסקה.
    7. מוסכם בזאת כי ההוראות שלעיל יחולו בשינויים המחוייבים ולפי העניין, במקרה של ביטול ההסכם עפ"י הקבוע בהסכם זה, או מכוח כל עילה וזכות אחרת מכוח כל הסכם או דין, וזאת ביחס לתמורה החלקית המגיעה לנותן השירותים עבור התקופה שעד מועד ביטול ההסכם.
    8. שילמה המועצה לנותן השירותים סכום העולה על הסכום המגיע לו, ישיב נותן השירותים למועצה את הסכום העודף כאמור, בתוספת הפרשי הצמדה עד להעברתו לידי המועצה בפועל, וזאת מיד עם קבלת דרישה בכתב לכך על ידי המועצה, ולא יאוחר מ- 7 ימים מיום קבלת הדרישה.
11. **שמירת סודיות והגנה על הפרטיות**
    1. על נותן השירותים תחול חובת סודיות לגבי כל מידע אשר יגיע לידיעתו בקשר עם ביצוע הסכם זה. נותן השירותים ימנע מלהעביר לאחר כל מידע כאמור, אלא אם קיבל על כך את אישור המנהל מראש ובכתב.
    2. עוד מובהר כי על נותן השירותים, עובדיו ו/או כל הבא מטעמו חלות במתן השירותים לפי הסכם זה הוראות חוק הגנת הפרטיות, תשמ"א-1981. לפיכך, מתחייב נותן השירותים שלא לגלות לכל צד שלישי כל מידע ו/או מסמך ו/או נתון שהגיע אליה עפ"י הסכם זה, אלא אם גילויו נחוץ לצרכי אספקת השירותים נשוא הסכם זה.
12. **רמה מקצועית ושמירת דינים**
    1. נותן השירותים מתחייב לספק את השירותים בנאמנות, במהימנות, בחריצות וברמה מקצועית גבוהה ביותר, והוא יהיה אחראי ללא סייג כלפי המועצה לטיב השירות שיינתן על ידו כל פי הסכם זה.
    2. מובהר בזאת, למען הסר ספק, כי אישור מפורש או משתמע של המנהל או מי מטעמה של המועצה את ביצוע השירותים או חלק מהם ו/או כל מסמך או מידע אשר ניתנו או הועברו בהתאם להסכם זה, לא ישחררו את נותן השירותים מאחריותו המקצועית המלאה, ואין בהם להטיל על המנהל ו/או המועצה אחריות כלשהי לטיב הבדיקה ו/או טיב השירותים שניתנו.
    3. נותן השירותים מצהיר בזאת כי ידוע לו שהינו נציגה ושליחה של המועצה, שהינה גוף ציבורי, לעניין האמור בהסכם זה והוא חב כלפיה חובת נאמנות כמתחייב ממעמד זה.
    4. נותן השירותים מצהיר ומתחייב לשמור ולקיים במהלך כל תקופת ההסכם את הוראות הדין ולפעול לפיהן בנוגע לכל מחויבויותיו מכוח הסכם זה.
13. **אי קיומם של יחסי עובד מעביד**
    1. למען הסר ספק מוצהר בזאת, כי נותן השירותים וכל מבצע עבודה מטעמו לא יחשבו כעובדי המועצה, ובשום מקרה לא יווצרו בין נותן השירותים ו/או עובדיו לבין המועצה כל יחסי עובד ומעביד.
    2. מבלי לגרוע מהאמור לעיל מוצהר ומוסכם בזה, כי היה וייקבע על ידי ערכאה מוסמכת, כי על אף האמור לעיל התקיימו יחסי עובד-מעביד בין המועצה לבין נותן השירותים ו/או מי מטעמו, יראו את הצדדים כאילו הסכימו מלכתחילה על תמורה כוללת בשיעור של 40% מסכום התמורה כשכר (להלן: "**התמורה המופחתת**"), ונותן השירותים מצהיר בזה כי התמורה המופחתת הנה שכר מלא והוגן עבור ביצוע מלוא התחייבויותיו על פי הסכם זה, אם וכלל שייקבע כי התקיימו יחסי עובד-מעביד כאמור.

במקרה כזה, נותן השירותים יחויב להשיב למועצה את מלוא הסכומים שקיבל בקשר עם הסכם זה מעבר לתמורה המופחתת (להלן: "**סכום ההשבה**") בתוספת הפרשי הצמדה למדד המחירים לצרכן וריבית מקסימאלית, ממועד תשלומים ועד למועד ההשבה בפועל, והמועצה תהא זכאית לקזז את סכום ההשבה מכל סכום שתחוב לנותן השירותים על פי הסכם זה ו/או כל דין, לרבות כל סכום לו יהיה זכאי נותן השירותים עקב הקביעה על קיומם של יחסי עובד מעביד על פי פסיקת ערכאה מוסמכת כאמור.

1. **אחריות ושיפוי בנזיקין וביטוח**
   1. מוסכם בין הצדדים כי האחריות הבלעדית עברו השירותים תחול על נותן השירותים בלבד ולפיכך אישוריה של המועצה ו/או של המועצה לתוכניות ו/או למסמכים אחרים הקשורים בשירותים ו/או אשר הוכנו על ידי נותן השירותים על פי חוזה זה לא ישחררו את נותן השירותים מאחריות המקצועית המלאה הנ"ל ואין בכך כדי להטיל על המועצה ו/או על מי מטעמה אחריות כלשהי לטיב ו/או לכשרות ו/או לאיכות השירותים ו/או התוכניות ו/או המסמכים, כאמור.
   2. נותן השירותים יהיה אחראי לכל נזק ו/או הפסד ו/או הוצאה שיגרמו למועצה ו/או לצד שלישי בגין השירותים ו/או עקב כך שנשוא השירותים בשלמותן או בחלקן אינו משמש בצורה הולמת את המטרות שלשמן תוכננו ו/או יועדו.
   3. נותן השירותים יהיה אחראי כלפי המועצה לכל נזק ו/או אובדן אשר יגרמו לגוף ו/או לרכוש ו/או לציוד של המועצה ו/או של עובדיה ו/או של צד ג' כלשהו אשר נגרם עקב מעשה ו/או מחדל, טעות או השמטה של נותן השירותים ו/או עובדיו ו/או כל מי שפועל מטעמו, תוך כדי ביצוע השירותים או בקשר אליהם.
   4. מבלי לגרוע מכלליות האמור לעיל, נותן השירותים אחראי כלפי המועצה ו/או כלפי העובדים המועסקים על ידו ו/או כלפי כל אדם הפועל מטעמו ו/או כלפי צד שלישי כלשהו, לכל נזק לגוף או לרכוש או אובדן או נזק אחר מכל סוג שהוא שיגרם להם או לרכושם כתוצאה ו/או במהלך מתן השירותים, עקב מעשה או מחדל או טעות או השמטה של נותן השירותים או מי מטעמו.
   5. נותן השירותים פוטר את המועצה ו/או עובדיה ו/או הפועלים מטעמה מכל אחריות לכל אובדן או נזק הנמצא באחריות נותן השירותים כאמור לעיל.
   6. נותן השירותים מתחייב לשפות ו/או לפצות את המועצה על כל נזק שיגרם לה בעקבות הגשת תביעה ו/או דרישה שתוגש נגדה, לרבות, הוצאות משפטיות ואחרות בקשר לכך, בגין כל הנובע והקשור בהסכם זה ו/או בשירותים המוענקים למועצה, וזאת על פי דרישתה של המועצה ו/או על פי פסק דין של בית משפט מוסמך. המועצה תודיע לנותן השירותים על נזק, תביעה ו/או דרישה כאמור וככל ותרצה בכך ולפי שיקול דעתה הבלעדי תוכל לאפשר לו להתגונן ולהגן על המועצה מפני התביעה או הדרישה על חשבונו.
   7. נשאה המועצה בתשלום ו/או הוצאה ו/או נזק ו/או הפסד שנגרמו לה ו/או לרכושה ו/או לצד שלישי, לרבות לנותן השירותים ועובדיו, בגין ו/או עקב ו/או כתוצאה ממתן השירותים יהיה על נותן השירותים להחזיר למועצה, באופן מיידי, כל תשלום ו/או הוצאה, כאמור, ולשפותה על כל הנזקים ו/או ההפסדים כאמור לעיל.
   8. מבלי לגרוע מאחריות נותן השירותים לפי החוזה או לפי כל דין, מובהר כי על נותן השירותים יחולו הוראות נספח הביטוח המצורף להסכם זה ומהווה חלק בלתי נפרד הימנו.
2. **ביטול והפסקת ההסכם**
   1. על אף האמור בכל מקום אחר בהסכם זה, רשאית המועצה, בכל עת ומכל סיבה שתראה לה, ומבלי שתידרש לנמק את החלטתה ו/או ליתן לנותן השירותים זכות להשמיע טענות כלשהן בטרם קבלת החלטתה, להביא הסכם זה, כולו או מקצתו, לידי סיום במתן הודעה בכתב מאת המנהל בת 15 ימים מראש, לפחות. בהינתן הודעה כאמור יסתיים ההסכם בתאריך שיהיה נקוב בהודעה (להלן: "**מועד סיום ההתקשרות**").
   2. הובא ההסכם לידי גמר בהתאם לפיסקה שלעיל, תשלם המועצה לנותן השירותים בעד השירותים שסופקו עד למועד סיום ההתקשרות את חלקו מתוך התמורה, ככל שהתגבשה זכותו לקבלתה, כפי שתקבע ע"י המנהל, בהתחשב בערך היחסי של השירותים שבוצעו עד לאותו מעד, בכפוף לזכותה לקיזוז.
   3. נותן השירותים מאשר ומסכים כי תשלום בהתאם לאמור בסעיף זה יהווה סיפוק של מלוא תביעותיו וסילוק כל נזק ו/או הפסד ו/או אובדן רווח צפוי, לרבות פגיעה במוניטין, ו/או הוצאות שנגרמו ו/או יגרמו לו מחמת סיום ההתקשרות כאמור, ואין ולא יהיו לו דרישות נוספות כלשהן מהמועצה בגין סיום ההתקשרות.
   4. נבצר מנותן השירותים לספק את מלוא השירותים עפ"י הסכם זה, מכל סיבה שהיא, תהא המועצה רשאית למסור את אספקת השירותים לצד שלישי כלשהו, לפי ראות עיניה של המועצה, ונותן השירותים מתחייב לספק לאותו צד שלישי את כל הסיוע, המסמכים והמידע, עפ"י דרישת המועצה, על מנת שיוכל להמשיך באספקת השירותים.
   5. למען הסר ספק מודגש שביטול ההסכם בנסיבות האמורות לא יזכה את נותן השירותים בכל פיצוי ו/או תמורה נוספת, למעט התמורה המגיעה לו כמפורט לעיל, בשינויים המחוייבים, והוא מוותר בזאת על הזכות לתבעם.
   6. בנוסף על האמור לעיל בהסכם זה ומבלי לגרוע ממנו ו/או מכל דין, תהא המועצה רשאית לבטל את ההסכם בכל אחד מהמקרים הבאים:
3. הופרה על ידי נותן השירותים אחת או יותר מהתחייבויותיו האמורות בהסכם זה, והפרה זו לא תוקנה תוך הזמן שקצב לכך המנהל בהתראתו בכתב לנותן השירותים.
4. ניתנה התראה על ידי המנהל לנותן השירותים על כך שנותן השירותים אינו מתקדם באספקת השירותים בצורה נאותה, ונותן השירותים לא נקט בתוך 7 ימים מתאריך קבלת ההתראה בצעדים המבטיחים לדעת המנהל את אספקת השירותים במועד שנקבע.

בוטל ההסכם בנסיבות האמורות לעיל, לא יהיה נותן השירותים זכאי לכל תשלם בעד השירותים לבד מתשלום, כפי שיאושר על ידי המנהל עבור אותו חלק של השירותים שבוצע ללא פגם.

* 1. מבלי לגרוע מהאמור לעיל ובנוסף לכך לכל הוראה אחרת בהסכם, יחשב נותן השירותים כמי שהפר את ההסכם הפרה יסודית ולמועצה תהא הזכות לבטלו בקרות אחד מן האירועים הבאים:

1. מונה לנותן השירותים כונס נכסים מכוח כל דין ו/או נאמן ו/או נאמן זמני ו/או הוכרז כפושט רגל , או – אם הינו תאגיד- ניתן לגביו צו פירוק ו/או מונה מפרק ו/או מפרק זמני;
2. נגד נותן השירותים או מי מטעמו נפתחה חקריה פלילית או הוגש נגדו כתב אישום, או הורשע בנוגע למעשים, שהרשעה לגביהם הינה בבחינת עבירה שיש עימה קלון;
3. נותן השירותים או מי מטעמו נתפס או נחשד בגניבה, בלקיחת שוחד, או בכל מעשה מרמה;
4. הוכח למועצה כי נותן השירותים אינו מסוגל לעמוד בדרישות ההסכם מסיבה בריאותית, כספית, טכנית או מכל סיבה אחרת.

יודגש ויובהר, אין המקרים המנויים לעיל כעילות ביטול החוזה בבחינת רשימה סגורה ואין במנייתם כדי לגרוע מזכות המועצה לבטל את החוזה מכוח כל עילה שבדין או מכוח הוראה אחרת בחוזה זה, ובכלל זה לבטל את החוזה עקב הפרתו על ידי נותן השירותים.

* 1. בוטל ההסכם, תיעשה התחשבנות הסופית בין הצדדים ביחס לתמורה שנותרה לתשלום ו/או ששולמה ביתר לפי העניין.
  2. בכל מקרה של ביטול ההסכם כאמור לעיל ו/או מכוח כל דין ו/או הסכם תחולנה ההוראות הבאות:

1. זכויותיה של המועצה, חובותיו של נותן השירותים לא יפגעו, כל אלה יישארו בתוקפם המלא, כאילו לא בוטל החוזה.
2. המועצה תוכל לדרוש את תשלומי הביטוחים של נותן השירותים למטרת ביצוע השירותים באמצעות מתכנן אחר או לכל מטרה אחרת.
3. המועצה תהא רשאית לעכב בידיה כל מיטלטלין, השייכים לנותן השירותים.
4. המועצה תהא פטורה מתשלום כל שכר, תמורה או פיצוי כלשהם לנותן השירותים בעד שימוש בתוכניות ובמסמכים אחרים הקשורים בחלק עבודת נותן השירותים שכבר נעשתה.
5. מובהר בזאת למען הסק ספק כי המועצה לא תהא חבה בשום אופן בפיצוי, שיפוי או כל תשלום אחר לנותן השירותים מעבר למפורט לעיל, עקב הבאת ההסכם לידי גמר כאמור.
   1. מובהר בזאת כי אין בכל האמור לעיל כדי לגרוע מכל סעד או תרופה להם זכאית המועצה מכוח כל דין או הסכם מעבר לקבוע לעיל, לרבות הסעדים והתרופות המוקנים לה כנגד הפרות יסודיות של החוזה.
   2. בוטל ההסכם בנסיבות האמורות בסעיף זה תהא המועצה רשאית למסור את המשך אספקת השירותים לכל צד שלישי, לפי ראות עיניה, ולצורך זה להשתמש בתוכניות, חוות דעת, טיוטות וכיו"ב שהוכנו על ידי נותן השירותים עד לביטול ההסכם.
6. **איסור המחאת זכויות ו/או חבויות**
   1. מוסכם בזאת בין הצדדים, כי כל התחייבויותיו של נותן השירותים מכח הסכם זה הינן מכוח מומחיותו המקצועית ולפיכך הינן אישיות ועליו לבצען בעצמו.
   2. נותן השירותים אינו רשאי להמחות את זכויותיו או חובותיו או חלק מהן מכוח הסכם זה או כל חלק ממנו, לאחר או לאחרים וכן אין הוא רשאי להעביר או למסור לאחר כל זכות או חובה הנובעת מחוזה זה, אלא בהסכמת המועצה בכתב ומראש. "המחאה" – לרבות העברת 25% ומעלה מהון מניות תאגיד ממי שהחזיק בו במועד חתימת נותן השירותים על ההסכם לאחר או לאחרים.
   3. העביר נותן השירותים זכויותיו או חובותיו על פי החוזה, או מקצתן, או מסר את ביצועם של שירותים כלשהם לאחר, כולם או מקצתם, יישאר אחראי להתחייבויותיו המוטלות עליו עפ"י החוזה על אף ההסבה האמורה, ומבלי שיהא בכך כדי לפגוע בזכויותיה של המועצה כלפי הגורם הנמחה.
   4. המועצה תהא רשאית להמחות זכויותיה או חובותיה מכוח ההסכם לכל גורם אחר שתמצא לנכון – בכפוף להבטחת שמירת זכויותיו של נותן השירותים עפ"י הסכם זה.
7. **עיסוק בהרשאה וניהול ספרים כדין**
   1. נותן השירותים מצהיר בזאת, כי ברשותו תעודת "עוסק מורשה" תקפה לפי חוק מס ערך מוסף, תשל"ו-1975.
   2. נותן השירותים מצהיר, כי הוא מנהל ספרים כדין וכי הוא פועל במסגרת עבודתו נשוא הסכם זה כנדרש על פי כל דין כלפי שלטונות המס ובכלל, וכי ימשיך ויעשה זאת במהלך כל תקופת חלותו של הסכם זה.
   3. נותן השירותים מצהיר ומתחייב כי הוא מנהל תיק ניכויים כדין לכל עובדיו, כי הוא מפריש עבורם את כל ההפרשות הנדרשות על פי הדין וכי הוא ימשיך ויעשה כן בכל תקופת חלותו של הסכם זה.
   4. במעמד חתימתו על הסכם זה וכן בסמוך לכל שנת כספים חדשה ימציא נותן השירותים למועצה אישור על שיעור/פטור מניכוי מס במקור מטעם פקיד השומה האזורי. מוסכם בזאת כי במידה ולא יומצא למועצה אישור כאמור במועד, לא יהא זכאי נותן השירותים לכל החזר מהמועצה בגין סכומי מס שנוכו מהתמורה שהינו זכאי לה בהיעדר אישור כאמור, וזאת על אך שימציא בדיעבד את האישור.
   5. בנוסף לאמור לעיל ימציא נותן השירותים למועצה במעמד חתימתה של ההסכם טופס עדכון פרטי חשבונו בבנק. הטופס יהא חתום ע"י נותן השירותים ומאושר ע"י רו"ח או עו"ד מטעמו, וכן מאושר ע"י הבנק בחתימת מורשי החתימה מטעמו.
   6. מובהר בזאת כי אם עוכב תשלום כלשהו המגיע לנותן השירותים מחמת היעדרו של טופס כאמור ו/או מחמת פרטים מתאימים החסרים בטופס זה, לא יהא עיכוב כאמור בבחינת הפרת ההסכם מטעם המועצה, ונותן השירותים לא יהא זכאי לכל תשלום נוסף בגין העיכוב עבור הפרשי הצמדה, ריבית וכיו"ב.
8. **התנאה על זכות יוצרים**
   1. למועצה מוקנית מכח הסכם זה זכות הבעלות והשימוש בתוכניות, במסמכים, בחוו"ד ובדו"חות נשוא הסכם זה, שהוכנו ע"י נותן השירותים, ולא תישמע טענה מצד נותן השירותים כלפי המועצה להפרת זכות היוצרים שלו בגין כל שימוש שתעשה המועצה בתוכניות או במסמכים אלו.
   2. המועצה תהא זכאית להשתמש בתוכניות ובמסמכים שהוכנו ע"י נותן השירותים במסגרת עבודת נותן השירותים גם טרם סיום עבודתו ו/או התיקונים ו/או ההשלמות ו/או השינויים הנדרשים.
9. **הופעה בבתי המשפט**
   1. נותן השירותים מתחייב כי בכל מקרה בו יהיה קיים הצורך בהופעתו בבית משפט מטעם המועצה ביחס לשירותים נשוא הסכם זה –יעשה נותן השירותים כן וייתן נותן השירותים את עדותו.
10. **ויתור**
    1. ויתר אחד הצדדים למשנהו על זכות מזכויותיו או על ביצוע חובה שחייב היה הצד השני לבצע מכוח דין או הסכם לא ישתמע מוויתור זה כי הוא יחול אוטומטית במקרה עתידי דומה ולא יהא בו משום תקדים כלשהו למקרה עתידי כאמור.
    2. כל ויתור, ארכה או הנחה מטעם אחד הצדדים לא יהיו בתוקף אלא אם נעשו מראש ובכתב ונחתמו על ידי הצדדים לחוזה זה.
11. **הפרה יסודית**
    1. מבלי לגרוע בהוראות הסכם זה, הוראות סעיפים .............. להסכם זה הינן תנאים עיקריים להסכם זה והפרתן תיחשב כהפרה יסודית של ההסכם.
12. **בטחונות**
    1. לשם הבטחת מילוי מלא ומושלם של כל התחייבויות נותן השירותים על פי הסכם זה ביחס לכל השירותים שעליו לספק למועצה ולהבטות מילוי כל ההתחייבויות וההצהרת של נותן השירותים, ימסור נותן השירותים למועצה ערבות בנקאית אוטונומית, בלתי מותנית, ערוכה לטובת המועצה בנוסח כמפורט בנספח להסכם זה, בסך של ........... ₪, כשהיא צמודה למדד המחירים לצרכן, בתוספת מע"מ כדין (להלן: "ערבות הביצוע") ולתקופה של 3 שנים.
    2. מדד הבסיס לעניין זה יהיה המדד המפורסם האחרון במועד חתימת ההסכם.
    3. המועצה תחזיר לנותן השירותים את ערבות הביצוע רק בסיום מתן השירותים באופן מלא וסופי ולשביעות רצונה של המועצה.
    4. נותן השירותים מתחייב להחליף את ערבות הביצוע בערבות ביצוע חדשה ו/או להאריכה עד ל- 15 יום לפני תום כל תקופת הערבות לתוקפה נוספת של 3 שנים ו/או לכל תקופה אחרת בהתאם להחלטת המועצה. נותן השירותים מתחייב להחזיק בערבות ביצוע בתוקף בכל זמן שהוא נותן שירותים למועצה. הפרתו של סעיף זה הינה הפרה יסודית של ההסכם. המועצה תהא רשאית לדרוש מהבנק להאריך את הערבות ללא צורך בהסכמה מאת נותן השירותים ו/או מתן הסבר או נימוק כלשהו.
    5. הערבות לביצוע תינתן, בין היתר, בקשר עם התחייבויות נותן השירותים לפי הסכם זה על נספחיו, לרבות אך מבלי למעט, התקדמות מתן השירותים לפי לוח הזמנים שייקבע במסגרת הסכם זה ונספחיו וכן להטחת פיצוי המועצה ו/או צדדים שלישיים בגין נזקים.
    6. המועצה תהא רשאית לגבות את סכום הערבות לביצוע, כולו או חלקו, בפעם אחת או לשיעורין. בכל מקרה שהמועצה תעשה שימוש בערבות הביצוע, מתחייב נותן השירותים להמציא למועצה תוך 7 ימים מיום עשיית השימוש בערבות הביצוע ערבות חדשה, הזהה בנוסחה, במהותה ובסכומה לערבות הביצוע בה נעשה שימוש.
    7. אין באמור לעיל כדי לפגוע בזכויות המועצה, הנובעות מעצם הפרת ההסכם או מאי מסירת הערבות לביצוע, אי השלמתה או אי הארכתה כדי לפגוע בזכויות המועצה לעכב, לקזז או להפחית סכומים אחרים לפי הוראות אחרות של ההסכם.
    8. נותן השירותים יישא בכל הוצאות הוצאת, השלמת או הארכת הערבות לביצוע, לרבות מס בולים.
    9. למען הסר ספק, יובהר, כי ערבות הביצוע הינה אוטונומית, בלתי מותנית וניתנת לחילוט על פי פנייה חד צדדית של המועצה, ללא כל דרישה להוכחת נזק ו/או להנמקה וללא צורך לדרוש תחילה את סכום הערבות לביצוע מאת נותן השירותים.
13. **פרשנות**
    1. חוזה זה ממצה את כל אשר הוסכם ע"י הצדדים ואת היחסים המשפטיים ביניהם והוא מבטל כל חוזה או הסדר קודם ביניהם. הצדדים מצהירים כי אין ולא היו מצגים אחרים והם לא יסתמכו על מצגים שנעשו, ככל שנעשו, קודם לחתימת חוזה זה.
    2. כותרות הסעיפים בחוזה זה הוכנסו לשם נוחות בלבד ולא יהיה להם כל משקל בפרוש החוזה.
    3. לא יהיה תוקף לכל שינוי או תיקון לחוזה זה או לחלק ממנו, אלא אם נעשה השינוי או התיקון בכתב ונחתם ע"י כל אחד ממורשי החתימה של הצדדים לחוזה.
14. **סמכות שיפוטית בלעדית וייחודית**
    1. הסמכות המקומית בכל המחלוקות שיתגלו בין הצדדים בקשר עם הסכם זה תהיה אך ורק לבתי המשפט המוסמכים במחוז חיפה בלבד, על פי סמכותם העניינית.
15. **חשב מלווה**
    1. נותן השירותים מצהיר בזה כי ידוע לו שלמועצה מונה חשב מלווה אשר הוענקו לו מלוא הסמכויות בהתאם לסעיף 142ג לפקודת העיריות [נוסח חדש] וכי חתימתו על חוזה זה הנה תנאי לתוקפו. חוזה שייחתם ללא חתימת החשב המלווה בטל מדעיקרו ולא יחייב את המועצה בהתחייבות כספית כלשהי והוא נעדר כל תוקף משפטי.
16. **כתובות והודעות**
    1. כתובות הצדדים הינם כמפורט בכותרת לחוזה.
    2. מסמך או הודעה לעניין חוזה זה ישלחו בדואר רשום לפי כתובת הצדדים וכל מסמך שנשלח בדואר רשום כאמור, יראו אותו כאילו נתקבל ע"י הנמען עם תוך 5 ימים מתאריך מסירתו לבית הדואר.

**ולראיה באנו על החתום**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

חותמת המועצה חותמת נותן השירותים

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ראש המועצה חתימת נותן השירותים

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

גזבר המועצה

\_\_\_\_\_\_\_\_\_\_\_\_\_\_\_\_\_\_\_\_\_

חשב מלווה

**אישור מחלקת הנהלת החשבונות**

הרינו לאשר כי בוצע שריון תקציבי לחוזה זה.

\_\_\_\_\_\_\_\_\_\_\_\_\_\_\_\_\_\_\_\_\_\_

מחלקת הנהלת החשבונות

**אישור היועץ המשפטי של המועצה**

חוזה זה הוכן ונבדק על ידי ובהתאם לסמכותי עפ"י סעיף 7 לחוק הרשויות המקומיות (ייעוץ משפטי), תשל"ו- 197. אני מאשר בזה כי אין מניעה חוקית להתקשר עפ"י חוזה זה.

\_\_\_\_\_\_\_\_\_\_\_\_\_\_\_\_\_\_\_\_\_\_

סמואל דכואר – עו"ד

היועץ המשפטי של המועצה